
NACIONALINIS KIBERNETINIO SAUGUMO CENTRAS PRIE KRAŠTO APSAUGOS MINISTERIJOS

[bookmark: _GoBack]2025-04-03  Nr. 64Ū-114
Vilnius

MAITINIMO PASLAUGOS PRATYBŲ DALYVIAMS IR SVEČIAMS
[bookmark: _Hlk497118497][bookmark: _Hlk497140301](Mažos vertės pirkimo skelbiamos apklausos būdu sąlygos)


1. BENDROSIOS NUOSTATOS
1.1. Nacionalinio kibernetinio saugumo centras prie Krašto apsaugos ministerijos (toliau - NKSC arba Pirkėjas) skelbiamos apklausos būdu vykdo mažos vertės Maitinimo paslaugų  pratybų dalyviams ir svečiams (toliau – paslaugos) pirkimą. Pirkėjas nėra pridėtinės vertės mokesčio (toliau – PVM) mokėtojas.
1.2. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis, vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – VPĮ), Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu Mažos vertės pirkimų tvarkos aprašu (aktuali redakcija) (toliau – Aprašas), kitais viešuosius pirkimus reglamentuojančiais teisės aktais bei šiomis pirkimo sąlygomis.
1.3. Pirkimą vykdo NKSC direktoriaus 2021 m. spalio 15 d. įsakymu Nr. 1-55 „Dėl viešųjų pirkimų organizavimo ir vidaus kontrolės tvarkos aprašo, viešojo pirkimo komisijos darbo reglamento, mažos vertės viešųjų pirkimų, atliekamų gynybos ir saugumo srityje, taisyklių patvirtinimo ir viešųjų pirkimų procesuose dalyvaujančių asmenų skyrimo“ (su vėlesniais pakeitimais) paskirtas pirkimo organizatorius (toliau – pirkimo organizatorius).
1.4. Vartojamos pagrindinės sąvokos atitinka VPĮ vartojamas sąvokas.
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Pirkėjas, vykdydamas pirkimą, siekia racionaliai naudoti tam skirtas lėšas bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartį, kaip numatyta VPĮ 17 straipsnyje.
1.6. Pirkėjas Tiekėjams pateikia pirkimo dokumentus CVP IS priemonėmis. Pirkimo dokumentų sudedamoji dalis yra skelbimas apie pirkimą.
1.7. Pirkėjo atstovai, įgalioti palaikyti ryšį su Tiekėjais ir gauti iš jų su pirkimo procedūromis susijusius pranešimus CVP IS priemonėmis – Jurgita Bimbienė, tel. +370 706 84 121,. 
1.8. Pirkėjui ar Pirkėjo atstovams, įgaliotiems palaikyti ryšį su Tiekėjais, adresuoti pranešimai, susiję su pirkimo procedūromis, turi būti pateikti CVP IS priemonėmis. 

2. PIRKIMO OBJEKTAS, PASLAUGOMS  KELIAMI REIKALAVIMAI, PASLAUG SUTEIKIMO TERMINAI, APMOKĖJIMO SĄLYGOS
2.1. Pirkimo objektas – Maitinimo paslaugos pratybų dalyviams ir svečiams. Paslaugoms keliami reikalavimai pateikti pirkimo sąlygų priede „Maitinimo paslaugų tarptautinių kibernetinio saugumo pratybų „Suremti skydai 2025” dalyviams ir svečiams pirkimo techninė specifikacija“ (toliau – pirkimo salygų 2 priedas).
2.2. Paslaugų atlikimo terminai ir vieta nurodyta pirkimo sąlygų 2 priede.
2.3. Šis pirkimas neskaidomas į dalis. Tiekėjai privalo pateikti pasiūlymus visai pirkimo apimčiai. 
2.4. Siekiant nustatyti laimėjusį Tiekėją pagal pirkimo sąlygų 9 skyriuje nurodytą pasiūlymų vertinimo kriterijų, Tiekėjas savo pasiūlyme užpildo pasiūlymo formą (toliau – pirkimo sąlygų 1 priedas).
2.5. Apmokėjimo už paslaugas sąlygos, terminai, sąskaitų-faktūrų pateikimo būdas ir tvarka nurodyti pirkimo sąlygų 2 priede pateiktame viešojo pirkimo-pardavimo sutarties projekte.
2.6. Numatomos sudaryti pirkimo sutarties kaina ne didesnė kaip 20 000,00 EUR su visais
mokėtinais mokesčiais ir išlaidomis.

3.  SUBTIEKĖJŲ PASITELKIMO TVARKA, ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE IR APLINKOS APSAUGOS KRITERIJAI
3.1. Šiame pirkime nebus naudojamas Europos bendrasis viešųjų pirkimų dokumentas ir nebus tikrinama tiekėjų kvalifikacija.
3.2. Tiekėjų tiekėjams nekeliami kvalifikacijos reikalavimai.
3.3. Vadovaujantis VPĮ 46 straipsnio 2¹ dalimi Tiekėjas šalinamas iš pirkimo procedūrų jei yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. Iš Lietuvoje įsteigtų subjektų įrodančių dokumentų nereikalaujama. Kartu su pasiūlymų tiekėjui užtenka pateikti laisvos formos deklaraciją apie šio pašalinimo pagrindo nebuvimą.

4. PASIŪLYMŲ RENGIMAS, PATEIKIMAS IR KEITIMAS
4.1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt. Pasiūlymai, pateikti popierine forma arba ne Pirkėjo nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymas turi būti teikiamas lietuvių kalba. Pirkėjas neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.
4.2. Pasiūlymus gali teikti tik CVP IS registruoti Tiekėjai (nemokama registracija adresu https://viesiejipirkimai.lt). Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.). Pateikiant atitinkamų dokumentų skaitmenines kopijas CVPIS priemonėmis yra deklaruojama, kad kopijos yra tikros. Pirkėjas pasilieka sau teisę prašyti dokumentų originalų.
4.3. Pirkėjas nereikalauja, kad Tiekėjai pasiūlymus pasirašytų kvalifikuotu elektroniniu parašu.
4.4. [bookmark: part_e0be20b77e774d7387a25569d03af5fe]Tiekėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Pirkėjas, pirkimo organizatorius ir kiti asmenys negali tretiesiems asmenims atskleisti iš Tiekėjų gautos informacijos, kurią jie nurodė kaip konfidencialią. Visas Tiekėjo pasiūlymas negali būti laikomi konfidencialia informacija, tačiau Tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
[bookmark: part_5c5aeb974476457caff71a682507bcf3]1) jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;
[bookmark: part_a4659987c84749b199986812d22969c1]2) jeigu tai pažeistų VPĮ 33 ir 58 straipsniuose nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, įskaitant informaciją apie pasiūlyme nurodytą paslaugų kainą, išskyrus jos sudedamąsias dalis;
[bookmark: part_9589f87174fe448cb6436f4a88682caa]3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai ar tiekėjo įsipareigojimai pagal su trečiaisiais asmenimis sudarytas sutartis;
[bookmark: part_22917933e1774a0f801bd3b5c7e1de28]4) informacija apie pasitelktus ūkio subjektus, kurių pajėgumais remiasi tiekėjas, ir subtiekėjus, išskyrus informaciją, kurią atskleidus būtų pažeisti Asmens duomenų teisinės apsaugos įstatymo reikalavimai.
Konfidencialius dokumentus Tiekėjas nurodo pasiūlymo formoje, parengtoje pagal 1 priedą. Jei Tiekėjas pasiūlyme nenurodo, kuri informacija yra konfidenciali, Pirkėjas laikys, kad pasiūlyme nėra pateiktos konfidencialios informacijos.
4.5. Pirkėjas pasiūlymus vertina pagal ekonomiškai naudingiausio pasiūlymo vertinimo kriterijų, kaip nurodyta pirkimo sąlygų 9 skyriuje. 
4.6. Pasiūlymuose nurodoma kaina pateikiama eurais turi būti išreikšta ir apskaičiuota taip, kaip nurodyta pirkimo sąlygų 1 priede. Apskaičiuojant kainą, turi būti atsižvelgta į visą pirkimo sąlygų 1 priede nurodytą kiekį ir apimtį, kainos sudėtines dalis ir pan. Į kainą turi būti įskaityti visi mokesčiai ir visos Tiekėjo išlaidos. Tiekėjas pasiūlymą privalo pateikti pagal pirkimo sąlygų 1 priede pateiktą pasiūlymo formą. Pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutos santykį paskutinę pasiūlymų pateikimo termino dieną.
4.7. Pateikdamas pasiūlymą, dalyvis sutinka su konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
4.8. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei Tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. 
4.9. Jei Tiekėjas savo įsipareigojimams pagal pirkimo sutartį vykdyti ketina pasitelkti subtiekėjus (subteikėjus), kokiai veiklai (pirkimo sąlygų 1 priede nurodytoje pasiūlymo formoje) ir kokiai pirkimo objekto daliai (apimtis eurais ir dalis procentais), jis turi tai aiškiai nurodyti pasiūlyme, ir juos konkrečiai įvardyti.
4.10. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
4.11. Tiekėjas privalo pateikti pasiūlymą visai pirkimo sąlygose nurodytai pirkimo apimčiai, priešingu atveju pasiūlymas bus atmestas.
4.12. Pasiūlymas turi būti pasirašytas Tiekėjo įmonės vadovo arba jo įgalioto asmens. Jei pasiūlymą pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas arba kitas dokumentas, suteikiantis tam asmeniui parašo ir veiksmų teisę.
4.13. Pasiūlymas turi galioti ne trumpiau kaip 90 kalendorinių dienų nuo galutinio pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
4.14. Pasiūlymą sudaro Tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma:
4.14.1. jungtinės veiklos sutartis, jei pirkimo procedūrose dalyvauja ūkio subjektų grupė;
4.14.2. pirkimo sąlygų 4.12 punkte nurodytas įgaliojimas, jei pasiūlymą pirkimui pasirašo vadovo įgaliotas asmuo;
4.14.3. pasiūlymas, parengtas pagal pirkimo sąlygų 1 priedo formą;
4.15. Visas pasiūlymas turi būti pateiktas iki pasiūlymų priėmimo termino, nurodyto  CVPIS paskelbtame skelbime apie pirkimą pabaigos tik elektroninėmis priemonėmis, naudojant CVP IS. 
4.16. Dalyvis iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.
4.17. Pirkėjas neatsako už vėlavimus, pateikiant pasiūlymą elektroniniu būdu, interneto ryšio, įrangos sutrikimus ar kitus nenumatytus atvejus, dėl kurių pasiūlymai nebuvo pateikti CVP IS. Rekomenduojama pateikti pasiūlymą kiek anksčiau, nei nurodyta, siekiant išvengti galimų minėtų sutrikimų paskutinėmis pateikimo termino minutėmis. 
4.18. [bookmark: _Toc60525486][bookmark: _Toc47844932]Pirkėjas turi teisę pratęsti pasiūlymo pateikimo terminą. Apie naują pasiūlymų pateikimo terminą Pirkėjas praneša CVP IS bei papildomai praneša tik CVP IS priemonėmis prie pirkimo prisijungusiems Tiekėjams.
4.19. Kol nesibaigė pasiūlymų galiojimo laikas, Pirkėjas turi teisę prašyti CVP IS priemonėmis, kad Tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti.
4.20. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
4.20.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas;
4.20.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Pirkėjo oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Pirkėju oficialiu jos telefonu ir (arba) kitais būdais); 
4.20.3. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Pirkėjas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Pirkėjas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos). Bet kokiu atveju tiekėjas atsako, kad pasiūlymas atitiktų pirkimo dokumentų reikalavimus, t. y. jei užšifruoto pasiūlymo turinys po iššifravimo neatitinka pirkimo dokumentų reikalavimų, naudota programinė įranga neužtikrina tinkamo dokumentų iššifravimo, tiekėjo pamirštamas slaptažodis, šifravimo algoritmas ar pan., pasiūlymas atmetamas, o nesant galimybės iššifruoti, laikomas nepateiktu.

5. [bookmark: _Toc60525487][bookmark: _Toc47844933]PASIŪLYMŲ GALIOJIMO UŽTIKRINIMO IR SUTARTIES SĄLYGŲ ĮVYKDYMO UŽTIKRINIMO REIKALAVIMAI
5.1. Pirkėjas nereikalauja pasiūlymo galiojimo užtikrinimo.
5.2. Tiekėjas už pirkimo sutarties sąlygų netinkamą vykdymą ar nevykdymą atsako pagal pirkimo sutartyje nustatytus reikalavimus (netesybos).

6. PIRKIMO SĄLYGŲ PAAIŠKINIMAS IR PATIKSLINIMAS
6.1. Pirkimo sąlygos gali būti paaiškinamos, patikslinamos Tiekėjų iniciatyva, jiems CVP IS susirašinėjimo priemonėmis likus ne mažiau kaip 2 darbo dienoms iki pasiūlymų pateikimo termino pabaigos kreipiantis į Pirkėją. Jeigu papildomos su pirkimo dokumentais susijusios informacijos paprašoma laiku (likus ne mažiau kaip 2 darbo dienoms iki pasiūlymų pateikimo termino pabaigos), Pirkėjas ją pateikia visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos. Pasibaigus pasiūlymų pateikimo terminui, pirkimo sąlygų ir pasiūlymo turinio keisti nebus galima.
6.2. Pirkėjas, atsakydamas Tiekėjui, taip pat pirkimo sąlygų paaiškinimus (patikslinimus) paskelbia CVP IS priemonėmis, bet nenurodo, iš kurio Tiekėjo gavo prašymą pateikti paaiškinimą. Paaiškinimai teikiami tik CVP IS priemonėmis.
6.3. Kol nesibaigė pasiūlymų pateikimo galutinis terminas, Pirkėjas turi teisę savo iniciatyva paaiškinti (patikslinti) pirkimo sąlygas. Tokie paaiškinimai (patikslinimai, pakeitimai) teikiami tik CVP IS priemonėmis.

7. PRADINIO SUSIPAŽINIMO SU PASIŪLYMAIS PROCEDŪROS
7.1. Pradinis susipažinimas su elektroniniu būdu teiktais pasiūlymais vyks NKSC pastate adresu Gedimino pr. 40, Vilnius, skelbime apie pirkimą nurodytu laiku. Susipažinimo su pasiūlymais ir pasiūlymų nagrinėjimo procedūrose pasiūlymus pateikę Tiekėjai arba jų įgalioti atstovai nedalyvauja.
7.2. Stebėtojai nebus kviečiami dalyvauti.

8. PASIŪLYMŲ NAGRINĖJIMAS
8.1. Pirkimo organizatorius vertins, ar tiekėjo siūlomas pirkimo objektas atitinka pirkimo sąlygose nustatytus reikalavimus ir, ar pasiūlyme nurodyta kaina nėra per didelė ir nepriimtina.
8.2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, pirkimo organizatorius nepažeisdamas lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys - tiekėjo įgaliojimas asmeniui pasirašyti pasiūlymą, jungtinės veiklos sutartis, pasiūlymo duomenys ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. 
Kiti tiekėjo pasiūlymo dokumentai ar duomenys gali būti tikslinami, pildomi arba aiškinami pirkimo organizatoriui paprašius. Pirkimo organizatorius, prašydama dalyvio paaiškinti pasiūlymą, negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. 
Pirkimo organizatorius pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis. 
8.3. Pirkimo organizatorius reikalauja, kad dalyvis pagrįstų pasiūlymo 1 priede nurodytos paslaugos ar jos sudedamųjų dalių kainą, jeigu ji atrodo neįprastai maža. Pasiūlyme nurodyta paslaugų kaina laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, pasiūlytų kainų aritmetinį vidurkį. Pirkimo organizatorius, siekdama, kad neįprastai mažos kainos būtų pagrįstos, raštu kreipiasi į tokią kainą pasiūliusį dalyvį ir prašo pateikti, jos manymu, reikalingas pasiūlymo detales, įskaitant kainos sudedamąsias dalis ir skaičiavimus. Pirkimo organizatorius, vertindamas kainos pagrindimą, atsižvelgia į: 
8.3.1. gamybos proceso metodo ekonomiškumą;
8.3.2. pasirinktus techninius sprendimus arba išskirtinai palankias sąlygas teikti paslaugas;
8.3.3. dalyvio siūlomų prekių originalumą;
8.3.4. VPĮ 17 straipsnio 2 dalies 2 punkto ir 88 straipsnio nuostatas;
8.3.5. dalyvio galimybę gauti valstybės pagalbą.
8.4. Pirkimo organizatorius pasiūlymą privalo atmesti bet kuriuo iš šių atvejų:
8.4.1. jei, pasiūlyme nurodyta neįprastai maža kaina ir dalyvis nepateikia tinkamų pasiūlytos kainos ar sąnaudų pagrįstumo įrodymų;
8.4.2. pasiūlyta kaina (nurodyta pagal pirkimo sąlygų 1 priedą parengtos pasiūlymo formos 2 lentelėje) yra per didelė ir Pirkėjui nepriimtina;
8.4.3. pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
8.4.4. pasiūlymą pateikęs Tiekėjas per Pirkimo organizatoriaus nustatytą terminą nepatikslino, nepapildė ar  nepaaiškino informacijos, kaip nurodyta pirkimo sąlygų 8.2 punkte;
8.4.5. pasiūlymas neatitinka pirkimo dokumentuose nustatytų reikalavimų, sąlygų ir kriterijų.
8.5. Kai Pirkimo organizatorius nustato, kad neįprastai mažos kainos pasiūlytos dėl to, kad dalyvis yra gavęs valstybės pagalbą, šis pasiūlymas gali būti atmestas vien šiuo pagrindu, jeigu dalyvis negali per pakankamą Pirkimo organizatorius nustatytą laikotarpį įrodyti, kad valstybės pagalba buvo suteikta teisėtai. Atmetęs pasiūlymą šiuo pagrindu, Pirkėjas apie tai privalo pranešti Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus.
8.6. Pirkimo organizatorius laimėjusį nustato ekonomiškai naudingiausią pasiūlymą, jeigu tenkinamos visos šios sąlygos:
8.6.1. pasiūlymas atitinka pirkimo dokumentuose nustatytus reikalavimus, sąlygas ir kriterijus;
8.6.2. pasiūlymą pateikęs Tiekėjas per Pirkimo organizatoriaus nustatytą terminą patikslino, papildė, paaiškino informaciją, kaip nurodyta pirkimo sąlygų 8.2 punkte;
8.6.3. pasiūlyta kaina (nurodyta pagal pirkimo sąlygų 1 priedą parengtos pasiūlymo formos 2 lentelėje) nėra per didelė ir Pirkėjui nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas pirkimo sąlygų 2.6 p.;
8.6.4. nėra pirkimo sąlygų 8.4 punkte nustatytų aplinkybių.

9. PASIŪLYMŲ VERTINIMAS IR PALYGINIMAS
9.1. Pirkimo organizatorius ekonomiškai naudingiausią pasiūlymą išrenka pagal kainos kriterijų. Laimėjusiu pripažįstamas tas Tiekėjas, kurio pasiūlymas atitinka visus pirkimo sąlygų reikalavimus ir pasiūlymo palyginimo kaina („Iš viso kaina*, Eur su PVM” ) yra mažiausia.
9.2. Pirkimo organizatorius, norėdama priimti sprendimą dėl laimėjusio pasiūlymo, nedelsdama įvertina pateiktus dalyvių pasiūlymus ir nustato pasiūlymų eilę (išskyrus atvejus, kai pasiūlymą pateikia tik vienas tiekėjas tiekėjas ar pirkimo procedūrų metu atmetus kitus pasiūlymus, liko vienas tiekėjas). Pasiūlymų eilė nustatoma kainų didėjimo tvarka. Tais atvejais, kai kelių tiekėjų pasiūlymų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
9.3. Pirkimo organizatorius gali nevertinti viso Tiekėjo pasiūlymo, jeigu patikrinusi jo dalį nustato, kad, vadovaujantis pirkimo sąlygų reikalavimais, pasiūlymas turi būti atmestas.
9.4. Pirkimo organizatorius suinteresuotiems dalyviams ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia pirkimo sąlygų 9.5 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą. Pirkėjas taip pat turi nurodyti priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.
9.5. Pirkėjas, gavęs suinteresuoto dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
9.5.1. dalyviui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą; 
9.5.2. dalyviui, kurio pasiūlymas buvo atmestas, – pasiūlymo atmetimo priežastis, įskaitant informaciją apie tai, kad buvo remtasi pirkimo sąlygų 9.3 punkto nuostatomis, o VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad paslaugos, neatitinka nurodyto rezultatų apibūdinimo ar funkcinių reikalavimų.
9.6. Pirkimo organizatorius pirkimo sąlygų 9.5 punkte nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus Tiekėjo komercinius interesus arba turi neigiamą poveikį Tiekėjų konkurencijai.

10. PIRKIMO SUTARTIES SUDARYMAS IR VYKDYMAS
10.1. Dalyvis, kurio pasiūlymas nustatytas laimėjęs, sudaryti pirkimo sutarties ar kviečiamas raštu ir jam nurodomas laikas, iki kada jis turi sudaryti pirkimo sutartį.
10.2. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Pirkėjo nurodyto laiko nepasirašo pirkimo sutarties, arba atsisako sudaryti pirkimo sutartį VPĮ, Apraše ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti pirkimo sutartį, jeigu tenkinamos pirkimo sąlygų 8.6 punkto nuostatos.
10.3. Sudarant pirkimo sutartį, joje negali būti keičiama laimėjusio tiekėjo pasiūlymo kaina ar kitos sąlygos ir pirkimo dokumentuose nustatytos pirkimo sąlygos.
10.4. Pirkėjas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
10.5. Pirkimo sutartis sudaroma nedelsiant, kadangi, vadovaujantis VPĮ 25 str. 2 d. išimtimi, atidėjimo terminas netaikomas. 
10.6. [bookmark: _ednref9]Laimėjusio tiekėjo pasiūlymas, sudaryta pirkimo sutartis ir jos pakeitimai, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka bus paskelbti CVP IS.
10.7. Su laimėjusiu tiekėju bus sudaryta pirkimo sutartis, kurios projektas pridedamas pirkimo sąlygų 2 priede.

11. GINČŲ NAGRINĖJIMO TVARKA
11.1. Tiekėjas, kuris mano, kad Pirkėjas nesilaikė Viešųjų pirkimų įstatymo reikalavimų ar ar nepagrįstai nutraukė sutartį dėl esminio pirkimo sutarties pažeidimo ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą, dėl:
11.1.1. Pirkėjo sprendimų, kurie neatitinka VPĮ reikalavimų, panaikinimo ar pakeitimo;
11.1.2. žalos atlyginimo;
11.1.3. pirkimo sutarties pripažinimo negaliojančia;
11.1.4. alternatyvių sankcijų taikymo;
11.1.5. pirkimo sutarties nutraukimo dėl esminio pirkimo sutarties pažeidimo pripažinimo nepagrįstu.
11.2. Tiekėjas gali pateikti prašymą teismui dėl laikinųjų apsaugos priemonių taikymo Lietuvos Respublikos civilinio proceso kodekso nustatyta tvarka.
11.3. Tiekėjas, norėdamas iki pirkimo sutarties sudarymo teisme ginčyti Pirkėjo sprendimus ar veiksmus, pirmiausia turi pateikti pretenziją Pirkėjui VPĮ VII skyriuje nustatyta tvarka. Pretenzija turi būti pateikta faksu, elektroninėmis priemonėmis ar pasirašytinai per pašto paslaugos teikėją ar kitą tinkamą vežėją. 
11.4. Tiekėjas turi teisę pateikti pretenziją Pirkėjui, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu):
11.4.1. per 5 darbo dienas nuo Pirkėjo pranešimo raštu apie jos priimtą sprendimą išsiuntimo tiekėjams dienos;
11.4.2. per 5 darbo dienas nuo paskelbimo apie Pirkėjo priimtą sprendimą dienos, jeigu VPĮ nėra reikalavimo raštu informuoti tiekėjus apie Pirkėjo priimtus sprendimus.
11.5. Jeigu Pirkėjas per nustatytą terminą neišnagrinėja jam pateiktos pretenzijos, Tiekėjas turi teisę pateikti prašymą ar pareikšti ieškinį teismui per 15 dienų nuo tos dienos, kurią Pirkėjas turėjo raštu pranešti apie priimtą sprendimą pretenziją pateikusiam Tiekėjui ir suinteresuotiems dalyviams.
11.6. Tiekėjas turi teisę pareikšti ieškinį dėl pirkimo sutarties pripažinimo negaliojančia per 6 mėnesius nuo pirkimo sutarties sudarymo dienos.
11.7. Tiekėjas, manydamas, kad Pirkėjas nepagrįstai nutraukė pirkimo sutartį dėl esminio pirkimo sutarties pažeidimo, turi teisę pareikšti ieškinį teismui per 30 (trisdešimt) dienų nuo pirkimo sutarties nutraukimo.
11.8. Pirkėjas nagrinėja tik tas Tiekėjų pretenzijas, kurios gautos iki pirkimo sutarties sudarymo dienos ir pateiktos laikantis pirkimo sąlygų 11.4 punkte nustatytų terminų. Neprivaloma nagrinėti pretenzijų, teikiamų pakartotinai dėl to paties Pirkėjo priimto sprendimo arba atlikto veiksmo.
11.9. Pirkėjas, gavęs pretenziją, nedelsdamas sustabdo pirkimo procedūrą, kol bus išnagrinėta ši pretenzija ir priimtas sprendimas. Pirkėjas negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam Tiekėjui ir suinteresuotiems dalyviams dienos.
11.10. Pirkėjas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
11.11. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti Pirkėjui prašymo ar ieškinio kopiją su gavimo teisme įrodymais.
11.12. Jeigu dėl Tiekėjo prašymo pateikimo ar ieškinio pareiškimo teismui pratęsiami anksčiau Tiekėjams pranešti pirkimo procedūrų terminai, apie tai Pirkėjas išsiunčia Tiekėjams pranešimus ir nurodo terminų pratęsimo priežastis.
11.13. Pirkėjas, sužinojęs apie teismo sprendimą dėl Tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus dalyvius apie teismo priimtus sprendimus.

MAITINIMO PASLAUGŲ TARPTAUTINIŲ KIBERNETINIO SAUGUMO PRATYBŲ „SUREMTI SKYDAI 2025” DALYVIAMS IR SVEČIAMS TECHNINĖ SPECIFIKACIJA

	1. Pirkimo objektas – maitinimo paslaugos (toliau – paslaugos) pratybų „Suremti skydai 2025“ dalyviams ir svečiams.
	2. Paslaugų teikimo vieta – Vilniaus įgulos karininkų ramovė, Pamėnkalnio g. 13, Vilnius.
	3. Paslaugų teikimo trukmė – š. m. gegužės 6–8 d. (3 darbo dienos).
	4. Pratybų „Suremti skydai 2025" dalyvių, kuriems turi būti teikiamos paslaugos, kiekis – nemažiau kaip 120 (šimtas dvidešimt), tačiau ne daugiau kaip 150 (šimtas penkiasdešimt), pratybų „Suremti skydai 2025“ svečių, kuriems turi būti teikiamos paslaugos, kiekis – 30 (trisdešimt). Pirkėjas įsipareigoja patikslinti dalyvių skaičių ne vėliau, kaip iki 2025 m. balandžio 28 d.
	5. Paslaugos turi būti teikiamos vadovaujantis Lietuvos Respublikoje galiojančiais teisės aktais, higienos normose nustatytais bendraisiais reikalavimais ir rekomendacijomis maitinimui, įskaitant, bet neapsiribojant:
5.1.  Lietuvos Respublikos maisto įstatymu;
5.2. Europos Parlamento ir Tarybos reglamentu (EB) Nr. 852/2004 dėl maisto produktų higienos;
5.3.  Lietuvos higienos norma HN 15:2005 ,,Maisto higiena“;
5.4.  Lietuvos higienos norma HN 16:2011 ,,Medžiagų ir gaminių, skirtų liestis su maistu, specialieji sveikatos saugos reikalavimai“;
5.5. Patiekalų gamyba, transportavimas ir išdavimas turi būti organizuojamas vadovaujantis Geros higienos praktikos taisyklių viešojo maitinimo įmonės nuostatomis arba Valstybinės maisto ir veterinarijos tarnybos (toliau – VMVT) patvirtinta Rizikos veiksmų analizės ir svarbių valdymo taškų (toliau – RVASVT) sistema;
5.6.  Kitais teisės aktais, reglamentuojančiais maisto kokybę ir viešojo maitinimo organizavimą.
6. Teikiant paslaugas, turi būti aprūpinama indais, stalo įrankiais (gali būti vienkartiniai), servetėlėmis. Lėkštės, stiklinės, puodeliai bei įrankiai turi atitikti Europos Parlamento ir Tarybos reglamento (EB) Nr. 1935/2004 nustatytus reikalavimus, turi būti tinkamos sąlyčiui su šaltais ir karštais maisto gaminiais ir gėrimais.
7. Maitinimo grafikas:
Gegužės 6 d.: kavos pertrauka pratybų svečiams – laikas bus patikslintas; 08:30 – 09:00 kavos pertrauka; 13:30 – 14:30 pietūs; 15:00 – 15:30 kavos pertrauka;
Gegužės 7 d.: 08:00 – 08:30 kavos pertrauka; 12:30 – 13:30 pietūs; 15:00 – 15:30 kavos pertrauka;
Gegužės 8 d.: 08:00 – 08:30 kavos pertrauka; 12:30 – 13:30 pietūs; 15:00 – 15:30 kavos pertrauka.
8. Kavos pertraukų pratybų svečiams kiekis – 1 kartas. Turi būti aptarnauti svečiai ir pateikti:
8.1. kava (juoda, 100 proc. arabika) termosuose, 1 asm. – 100 ml., maksimalus kiekis – 30 vnt.;
8.2. arbata (juoda, vaisinė, žalia, vokeliuose įpakuota, pakeliai (su siūleliu)), karštas vanduo termosuose, maksimalus kiekis – 10 vnt.;
8.3. stalo vanduo su citrinomis (1 porcija - 200 ml), maksimalus kiekis – 30 vnt.;
8.4. cukrus (supakuotas vienkartiniuose pakeliuose po 5 g), maksimalus kiekis – 30 vnt.
8.5. grietinėlė kavai (10 proc. riebumo, indeliuose po 7,5-10 g), maksimalus kiekis – 30 vnt.
8.6. saldumynai (pyragaičiai apie 3-5 cm skersmens, gali būti su šokoladu (padengtu kakaviniu, pieniniu glaistu ar kremu), 1 asm. po 2 vnt., maksimalus kiekis – 60 vnt.
9. Kavos pertraukų pratybų dalyviams kiekis – 6 kartai. Turi būti aptarnauti dalyviai ir pateikti: 
9.1. kava (juoda, 100 proc. arabika) termosuose, 1 asm. – 100 ml., minimalus kiekis – 720 vnt, maksimalus kiekis – 900 vnt.;
9.2. arbata (juoda, vaisinė, žalia, vokeliuose įpakuota, pakeliai (su siūleliu)), karštas vanduo termosuose, minimalus kiekis – 250 vnt. maksimalus kiekis – 480 vnt.;
9.3. stalo vanduo su citrinomis (1 porcija - 200 ml), minimalus kiekis – 720 vnt., maksimalus kiekis – 900 vnt.;
9.4. cukrus (supakuotas vienkartiniuose pakeliuose po 5 g), minimalus kiekis – 720 vnt, maksimalus kiekis – 900 vnt.;
9.5. grietinėlė kavai (10 proc. riebumo, indeliuose po 7,5-10 g), minimalus kiekis – 550 vnt., maksimalus kiekis – 800 vnt.;
9.6. trijų rūšių mažos užkandėlės (mini kruasanai, tortilijos, beigeliai ar sumuštinukai su mėsa, žuvimi, sūriu ar daržovėmis), 1 asm. po 2 vnt., minimalus kiekis –  1440 vnt., maksimalus kiekis – 1800 vnt.
9.7. saldumynai (bandelės, pyragaičiai ar kiti saldūs kepiniai), 1 asm. po minimum 30 g, minimalus kiekis – 720 vnt. maksimalus kiekis – 850 vnt.
10. Furšeto stiliaus pietų pratybų dalyviams kiekis – 3 kartai. Turi būti aptarnauti dalyviai ir pateikti: 
10.1. trijų – keturių rūšių užkandžiai (sumuštinukai, kruasanai, kepinukai, suktinukai, beigeliai, su mėsa, žuvimi, sūriu ar daržovėmis), 1 asm. po 2 vnt., minimalus kiekis – 720 vnt., maksimalus kiekis – 900 vnt.;
10.2. dviejų – trijų rūšių patiekalai (šilti pyragai, kibinai, su mėsa ir su vegetarišku įdaru), 1 asm. po 3 vnt., minimalus poreikis – 1080 vnt., maksimalus kiekis – 1350 vnt.;
10.3. kava (juoda, 100 proc. arabika) termosuose, 1 asm. – 100 ml., minimalus kiekis – 360 vnt., maksimalus kiekis – 450 vnt.;
10.4. arbata (juoda, vaisinė, žalia, vokeliuose įpakuota, pakeliai (su siūleliu)), karštas vanduo termosuose, minimalus kiekis – 80 vnt., maksimalus kiekis – 100 vnt.;
10.5. stalo vanduo su citrinomis (1 porcija - 200 ml), minimalus kiekis – 360 vnt., maksimalus kiekis – 450 vnt.;
10.6. cukrus (supakuotas vienkartiniuose pakeliuose po 5 g), minimalus kiekis – 360 vnt., maksimalus kiekis – 450 vnt.
10.7. grietinėlė kavai (10 proc. riebumo, indeliuose po 7,5-10 g), minimalus kiekis – 360 vnt., maksimalus kiekis – 450 vnt.
11. Teikėjas privalo po kiekvieno maitinimo surinkti ir išvežti iš maitinimo vietos III kategorijos šalutinius gyvūninius produktus (toliau – ŠGP), maisto atliekas ir panaudotus indus.
12. Suteikęs paslaugas, Teikėjas pateikia Pirkėjui pirkimo sutartyje nustatyta tvarka paslaugų priėmimo – perdavimo aktą, kuriame turi būti nurodyta faktinė paslaugų apimtis (kiekis). 
13. Teikiant paslaugas turi būti laikomasi aplinkos apsaugos kriterijų:
13.1. patiekalams ruošti perkamas produktų kiekis turi sudaryti ne mažiau nei 30 procentų viso perkamų patiekalams ruošti maisto produktų kiekio (kilogramais, litrais, vienetais), kuriems taikomas bent vienas iš šių kriterijų:
•	patiekalams ruošti produktai turi atitikti 2007 m. birželio 28 d. Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo ir panaikinančio Reglamentą (EEB) Nr. 2092/91 su visais pakeitimais (nuo 2022 m. sausio 1 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas) (toliau - ekologinės gamybos reglamentas) reikalavimus; ir (arba)
•	patiekalams ruošti produktai turi atitikti 2012 m. lapkričio 21 d. Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų ir (arba) Lietuvos Respublikos žemės ūkio ministro 2015 m. sausio 7 d. įsakymo Nr. 3D–10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems yra suteikta Saugoma geografinė nuoroda, ir (arba) Saugoma kilmės vietos nuoroda, ir (arba) Garantuoto tradicinio gaminio nuoroda (toliau – saugomos nuorodos); ir (arba)
•	patiekalams ruošti produktai turi atitikti Lietuvos Respublikos žemės ūkio ministro 2007 m. lapkričio 29 d. įsakymo Nr. 3D–524 „Dėl nacionalinės žemės ūkio ir maisto produktų kokybės sistemos“ (toliau – NKP) ar lygiaverčių kitų Europos sąjungos valstybių narių pripažintų maisto produktų kokybės sistemų reikalavimus.
Atitiktį 13.1. p. reikalavimams įrodantys dokumentai: galiojantys ekologinės gamybos sertifikatai produktams, taip pat galiojantys NKP gamintojų sertifikatai, skelbiami sertifikavimo įstaigų interneto svetainėse, produktų su saugomomis nuorodomis gamintojų sąrašai, skelbiami Valstybinės maisto ir veterinarijos tarnybos interneto svetainėje www.vmvt.lt, arba kiti lygiaverčiai įrodymai.
13.2. Teikėjas įsipareigoja siekti, kad paslaugoms teikti būtų sunaudojama mažiau gamtos išteklių ir (ar) sudėtyje būtų pakartotinai panaudotų ir (ar) perdirbtų medžiagų ir taip būtų laikomasi Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualioje redakcijoje) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1 punkte nustatyto aplinkosauginio principo, t. y.
13.2.1. Maistas ir gėrimai turi būti pateikiami, naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis.
13.2.2. Susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms.
13.2.3. Biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms.
Atitiktį 13.2. p. reikalavimams įrodantys dokumentai: laisvos formos teikėjo deklaracija arba kiti lygiaverčiai įrodymai.
       14. 	Teikėjas užtikrina, kad pasikeitus aplinkos apsaugos kriterijams, nurodytiems 13 punkte, teikėjas vadovausis Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualioje redakcijoje) nustatytais naujais aplinkos apsaugos kriterijais.

*Pastaba:
Tais atvejais, kai kiti norminiai teisės aktai numato pareigą Teikėjui turėti specifinę teisę verstis sertifikuojama (licencijuojama) veikla, pareiga pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus ar buvo įrašytas klaidingai (galimas pasiūlymų trūkumo taisymas, jei jį lėmė išimtinai netikslios pirkimo dokumentų sąlygos). Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Pirkėjui įsipareigoja, kad pirkimo sutartį vykdys tik tokią teisę turintys asmenys be papildomų Pirkėjo išlaidų.





